গুলাম আব্বাস

গুলাম আব্বাস (; জন্ম: ১ মে, ১৯৪৭) তৎকালীন ব্রিটিশ ভারতের দিল্লি এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৬৭ সালে সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর পাকিস্তানি ক্রিকেটে করাচি, ন্যাশনাল ব্যাংক অব পাকিস্তান ও পাকিস্তান ইন্টারন্যাশনাল এয়ারলাইন্স দলের প্রতিনিধিত্ব করেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, স্লো লেফট-আর্ম অর্থোডক্স বোলিংয়ে পারদর্শী ছিলেন তিনি।

 খেলোয়াড়ী জীবন 
১৯৬২-৬৩ মৌসুম থেকে ১৯৮৪-৮৫ মৌসুম পর্যন্ত গুলাম আব্বাসের প্রথম-শ্রেণীর খেলোয়াড়ী জীবন চলমান ছিল। খেলোয়াড়ী জীবনের শুরুতে গুলাম আব্বাসের মাঝে প্রতিশ্রুতিশীলতার স্বাক্ষর দেখা গিয়েছিল। বামহাতি ব্যাটসম্যান ছিলেন ও পিছনের পায়ের উপর ভর রেখে অফের দিকে বেশ দক্ষতা প্রদর্শন করেছিলেন। ছাত্র অবস্থাতেই ১৯৬৪ সালে সিলন গমনের সুযোগ লাভ করেন।

সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন গুলাম আব্বাস। ২৪ আগস্ট, ১৯৬৭ তারিখে ওভালে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।

সিলন সফরের পর ১৯৬৪-৬৫ মৌসুমে অস্ট্রেলিয়া গমন করেন। কিন্তু কোন টেস্টের জন্যে তাকে মনোনীত করা হয়নি। এরপর ১৯৬৭ সালে ইংল্যান্ডে যান। এ সফরেই ওভাল টেস্টে একবার অংশগ্রহণের সুযোগ পান। খেলায় তিনি ০ ও ১২ রান তুলতে সক্ষম হন।

 তথ্যসূত্র 

 আরও দেখুন 
 গুল মোহাম্মদ
 ওয়াজির মোহাম্মদ
 এক টেস্টের বিস্ময়কারী
 পাকিস্তানি টেস্ট ক্রিকেটারদের তালিকা
 টেস্ট ও প্রথম-শ্রেণীর ক্রিকেটে জোড়া শূন্য রান
 ১৯৫২-৫৩ পাকিস্তান ক্রিকেট দলের ভারত সফর
 প্রথম-শ্রেণীর ক্রিকেট দলসমূহের বর্তমান তালিকা

 বহিঃসংযোগ 



বিষয়শ্রেণী:১৯৪৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইন্টারন্যাশনাল ক্যাভেলিয়ার্সের ক্রিকেটার
বিষয়শ্রেণী:করাচির ক্রিকেটার
বিষয়শ্রেণী:করাচি বি-এর ক্রিকেটার
বিষয়শ্রেণী:করাচি ব্লুজের ক্রিকেটার
বিষয়শ্রেণী:করাচি হোয়াইটসের ক্রিকেটার
বিষয়শ্রেণী:করাচি থেকে আগত ক্রিকেটার
বিষয়শ্রেণী:দিল্লি থেকে আগত ক্রিকেটার
বিষয়শ্রেণী:দক্ষিণ অঞ্চলের (পাকিস্তান) ক্রিকেটার
বিষয়শ্রেণী:পাকিস্তানি ক্রিকেটার
বিষয়শ্রেণী:পাকিস্তানের টেস্ট ক্রিকেটার
বিষয়শ্রেণী:ন্যাশনাল ব্যাংক অব পাকিস্তানের ক্রিকেটার
বিষয়শ্রেণী:পাকিস্তান ইন্টারন্যাশনাল এয়ারলাইন্সের ক্রিকেটার
বিষয়শ্রেণী:পাকিস্তান ইন্টারন্যাশনাল এয়ারলাইন্স এ-এর ক্রিকেটার
বিষয়শ্রেণী:মুহাজির ব্যক্তি